Polina Tšerkassova

Polina Tšerkassova (sündinud 16. novembril 1986 Tallinnas) on Eesti antropoloog, muusik ja jutuvestja. Polina Tšerkassova on lõpetanud 2008. aastal Estonian Business Schooli võõrkeelte ja ärikorralduse erialal. 2009–2011 omandas ta cum laude sotsiaal- ja kultuuriantropoloogia magistrikraadi Tallinna Ülikooli Eesti Humanitaarinstituudis. 2011. aastast on ta Eesti Humanitaarinstituudi doktorant. Doktoritöös uurib ta iidset türgi sufismi praktikaid ja türgi muusikateraapiat. Aastatel 2011–2017 ja 2021–2023 töötas ta Eesti Humanitaarinstituudis sotsiaal- ja kultuuriantropoloogia lektorina. 2012. aastal pälvis Eesti Humanitaarinstituudi parima õppejõu auhinna. 2020. aastast õpetab ta sotsiaal- ja kultuuriantropoloogiat Eesti Kunstiakadeemias. 2009. aastast on Polina Tšerkassova vabakutseline muusik ja jutuvestja. Polina Tšerkassova on välja andnud neli heliplaati ja ühe videokogumiku, millel kõlavad tema esituses maailma rahvaste ja tema enda loodud muinasjutud ja muusika: "Helisevad muinaslood" (2017) "Kui me suureks saame" (2018) "Linnulood" (2019) "Suurte jõgede muinaslood" (2021) Videomuinasjuttude kogumik “Maailma hoidjate lood” (2022) "Karavan. Teed juhatavad muinaslood" (2023) "Helisevad muinaslood" oli 2017. aastal nomineeritud Eesti Kultuurkapitali kirjanduse aastapreemiale. Muusiku ja jutuvestjana vestab Polina Tšerkassova eri kultuuride lugusid, mida põimib enda loodud muusikaga. Muusika esitamiseks kasutab ta haruldasi muusikainstrumente, näiteks iraani haamerkannelt santur, aafrika harfi kamele ngon, hispaania torupilli gaita gallega, türgi rebabi, leedu birbynet, aafrika kalimbat, käsitrumme, eesti kannelt, pikkvilet ja enda loodud pille. Muinaslugusid räägib Polina Tšerkassova lastele kui ka täiskasvanutele, ta on esinenud koolides, kultuurimajades, festivalidel, konverentsidel ja korduvalt ka välismaal. Polina Tšerkassova on loonud muusikat Vene Teatri ja Uus Vana Teatri lavastusteke. Tema kirjutatud on Euroopa Kultuuripealinn 2011 ajaks loodud lavastuse "Alice Imedemaal" muusika (2011). Ta on koostööd teinud etno- ja vanamuusikat viljelevate ansamblitega Rondellus, Virre, Triophonix, Tane Mahuta, Orient Accident Trio. Kontsert Paide peaväljakul augustis 2018 Polina Tšerkassova koos slovaki fujaraga Tallinnas Hopneri maja jutuvestmise kontserdil “Talvise päikese muinaslood” 2020. aasta detsembris iraani trummiga Kontsert Paljasaares koos Silver Sepaga "Ööbikuööde festivali" raames juunis 2021. Polina mängib aafrika kalimbat. Polina Tšerkassova Viru Folk 2021 laval mängimas slovaki flööti fujarat Polina Tšerkassova Viru Folk 2022 laval mängimas kannelt Polina Tšerkassova vanemad on Vene Teatri näitleja Sergei Tšerkassov ja Vene Teatri lavastaja abi Larissa Tšerkassova "Polina Tšerkassova CV". Eesti Teadusinfosüsteem. 15. oktoober 2021. Vaadatud 15.09.2022. Kotjuh, Igor (12. oktoober 2018). "Elas kord..." Sirp. "HALLO, KOSMOS! Polina Tšerkassova". ERR Arhiiv. 5. oktoober 2014. Vaadatud 16.09.2022. Suvi, Tiiu (11. jaanuar 2019). "Muusik ja antropoloog Polina Tšerkassova: vanemad peaksid kasvatama laste head maitset". Anne&Stiil. "Jutuvestja Polina Tšerkassova Storyteller". Vaadatud 16.09.2022. "Helisevad muinaslood". Youtube. 5. detsember 2017. Vaadatud 16.09.2022. "Kui me suureks saame". Youtube. 6. detsember 2018. Vaadatud 16.09.2022. "Linnulood". Youtube. 8. detsember 2019. Vaadatud 16.09.2022. "Suurte jõgede muinaslood". Jutuvestja Polna Tšerkassova Storyteller. 10. detsember 2021. Vaadatud 16.09.2022. "Maailma hoidjate lood". Youtube. Vaadatud 16.09.2022. "Mondo ja ERR-i Lasteekraan annavad välja videomuinasjuttude kogumiku". ERR. 1. juuni 2022. Vaadatud 16.09.2022. "GALERII ⟩ Muinasjutuline õhtu: jutuvestja Polina Tšerkassova esitles heliraamatut". Kultuur. 11. detsember 2023. Vaadatud 1. veebruaril 2024. Vanamb, Kerttu-Kadi (31. oktoober 2019). "Muinasjutuvestja Polina Tšerkassova julgustab lastele rohkem lugusid rääkima". Vooremaa. Vaadatud 16.09.2022. "World Storytelling Cafe". Vaadatud 16.09.2022. "Polina Tšerkassova". HeadRead. Vaadatud 16.09.2022. Põder, Anne (10. detsember 2021). "Heliraamatu autor ammutas inspiratsiooni ka Järvamaalt". Järva Teataja. Vaadatud 16.09.2022. "Sergei Tšerkassov". Vene Teater. Vaadatud 16.09.2022. Minutiloeng: kes on tänapäeva jutuvestjad?, Novaator 20. detsember 2021 Polina Tšerkassova andis välja linnujuttude heliraamatu, ERR 10. detsember 2019 Huvitaja. Jutuvestja Polina Tšerkassova, ERR 21. juuni 2022 Reispass. Muinasjutud, maagiline realism ja reis trollipeatusesse. 1/2, Apple Podcast Reispass. Muinasjutud, maagiline realism ja reis trollipeatusesse 2/2, Apple Podcast